recursal/SuperWikiNEXT-32B huggingface dataset:
**„მძვინვარებდა შავი ზღვა"** (აზერ. Çırpınırdı Qara dəniz) — 1914 წელს, აჰმედ ჯავადის მიერ ქალაქ განჯაში დაწერილი ლექსის მიხედვით, 1918 წელს, აზერბაიჯანელი კომპოზიტორის, უზეირ ჰაჯიბეკოვის მიერ შექმნილი სიმღერა, რომელიც განსაკუთრებით პოპულარულია აზერბაიჯანსა და თურქეთში. აზერბაიჯანში გამორჩეულად უყვართ ადგილობრივი დამსახურებული არტისტის აზერინას მიერ შესრულებულის ვერსია.

შექმნის ისტორია
---------------

ლექსი, „მძვინვარებდა შავი ზღვა", აზერბაიჯანელმა პოეტმა აჰმედ ჯავადიმა, 1914 წლის დეკემბერში დაწერა, პირველ მსოფლიო ომში ოსმალეთის მონაწილეობით აღშფოთებულმა. 1918 წელს, აზერბაიჯანელმა კომპოზიტორმა უზეირ გაჯიბეკოვმა, ამ ლექსისთვის შექმნა მუსიკა. 1920 წლიდან აზერბაიჯანში სიმღერა აკრძალული იყო, რაც სიმღერის თითქმის დავიწყება გამოიწვია. მიუხედავად ამისა, სიმღერამ თურქეთში მოიპოვა პოპულარობა, სრულდებოდა რადიოსა და ტელევიზიებში, ოფიციალურ ღონისძიებებსა და ბანკეტებზე. აღსანიშნავია, რომ სიმღერის პირველად მოსმენისას თავად ათათურქს ცრემლი მოსდგომია თვალზე.

1990 წელს, სტამბოლის ტექნიკური უნივერსიტეტის ლექტორმა, სულეიმან შენელმა, რომელიც აზერბაიჯანის სახელმწიფო კონსერვატორიაში სტაჟირებას გადიოდა, ამ სიმღერის შესახებ ინფორმაცია ჰაჯიბეკოვის მემორიალურ სახლ-მუზეუმს შეატყობინა. დიდი პაუზის შემდეგ, 1993 წლის 10 მარტს, ბაქოში არსებულ რესპუბლიკის სასახლეში სიმღერამ კვლავ გაიჟღერა აზერბაიჯანის საზოგადოების წინაშე, რაც აჰმედ ჯავადის 100 წლისთავისადმი მიძღვნილ საიუბილეო საღამოზე შედგა.

სქოლიო
------

1. 1 2 3  „Бушевало Черное море". Электронная библиотека Узеира Гаджибекова.
2. ↑  Поддержка заслуженной артистки Азерин братства Азербайджана и Турции
3. ↑  ნასიმან იაგუბლუ „Zamanın ruhlara hökm edən şairi" დაარქივებული 2016-03-04 საიტზე Wayback Machine.  525-ci qəzet. 16.05.2009- გ 20.
4. ↑  Əhməd Cavadın istiqlal şeirləri Azərbaycan gəncliyinin dillər əzbəridir Şərq. 14.07.2011.- გ 11.
5. ↑  ოქტაი ჰაჯმუსალი İstiqlal şairi Əhməd Cavad öz şeirləri ilə xalqı milli azadlığa səsləyirdi Xalq Cəbhəsi. 09.01.2012 გ.13.
ტროპიკული ტყე მაღალი ტენიანობით
**ტენიანობა** — წყლის შემცველობა ფიზიკურ სხეულებში. ტენიანობა დამოკიდებულია გარემოს ფარდობითს ტენიანობაზე, ნივთიერების გვარობაზე, ხოლო მყარ სხეულებში — მის დაქუცმაცებულობაზეც და ფორიანობის ხარისხზეც, უფრო ზუსტად სხეულის გარე და შიგა ზედაპირების საერთო ზომებზე.

ქიმიურად ბმული, ე. წ. კონსტიტუციური წყლის (მხოლოდ ქიმიური დაშლის დროს გამოყოფილი წყლის), აგრეთვე კრისტალოჰიდრატული წყლის შემცვლელობა ტენიანობის ცნებაში არ შედის. ტენიანობას ახასიათებენ ტენშემცველობით – წყლის რაოდენობით, რომელიც მოდის მასალის მშრალი ნაწილის ერთეულ მასაზე და ფარდობითი ტენიანობით – სითხის შემცველობით, რომელიც მოდის, ტენიანი მასალის ერთეულ მასაზე. მრავალი პროდუქტის, მასალისა და სხვ. ტენიანობის ხარისხის დადგენას დიდი სახალხო-სამეურნეო მნიშვნელობა აქვს. ბევრი სხეული (მარცვალი, ცემენტი და სხვ.) იმ მიზნისათვის, რომლისთვისაც იგი განკუთვნილია, ვარგისია მხოლოდ განსაზღვრული ტენიანობის დროს.

ცხოველებისა და მცენარეული ორგანიზმების ცხოველმოქმედება შესაძლებელია მხოლოდ გარემომცველი ატმოსფეროს ტენიანობისა და აბსოლუტური ტენიანობის გარკვეულ საზღვრებში.

იხილეთ აგრეთვე
--------------

* წყალი

ლიტერატურა
----------

* ქართული საბჭოთა ენციკლოპედია, ტ. 9, თბ. 1985. — გვ. 694.
**ლასინა შამსტ სუდანი ფრაკ ტრაორე** (დ. 12 იანვარი, 2001) — ბურკინა-ფასოელი ფეხბურთელი. დონეცკის „შახტარისა" და ბურკინა-ფასოს ეროვნული საფეხბურთო ნაკრების წევრი. თამაშობს 23 ნომრიანი მაისურით.

საკლუბო კარიერა
---------------

### რაჰიმო

ტრაორემ საფეხბურთო კარიერა დაიწყო ახალგაზრდულ კლუბ „რაჰიმოში", რომელიც ბურკინა-ფასოს ქალაქ ბობო-დიულასოში დაიწყო. მას აქტიურად აკვირდებოდნენ „აიაქსის" სკაუტები, რის შემდეგაც ის „აიაქსის" კეიპ-ტაუნში განთავსებულ ადგილობრივ გუნდში გადავიდა, მანამ სანამ სრულწლოვანი გახდებოდა.

### აიაქს კეიპტაუნი

მე-18 დაბადების დღიდან მალევე 2019 წლის იანვარში სამწელიწადნახევრიანი კონტრაქტით შეუერთდა „აიაქსს". იყო „აიაქსის" კეიპტაუნის სარეზერვო კლუბის საუკეთესო ბომბარდირი.

### აიაქსი

ტრაორე იყო გუნდის განაცხადში 2018 წლის 9 მაისს, 2018-19 წლების ჩემპიონთა ლიგის სეზონის ნახევარფინალური შეხვედრის მეორე დაპირსპირებაში, „ტოტენჰემ ჰოტსპურთან", სადაც „აიაქსი" ბოლო წამებზე დამარცხდა. ოთხი დღის შემდეგ შედგა მისი დებიუტი კლუბის რიგებში, ითამაშა ერედივიზიას შეხვედრაში, სადაც მოედანზე შემოვიდა, „უტრეხტთან" ანგარიშით 4-1 მოგებულ შეხვედრაში. 5 თვის შემდეგ მან გუნდში შემდეგი შეხვედრა ჩაატარა, 2019 წლის 27 ოქტომბერს კვლავ სათადარიგო სკამიდან ჩაერთო „ფეიერნოორდთან" მოგებულ შეხვედრაში.

2020 წლის 24 ოქტომბერს „ვენლოსთან" გამანადგურებული ანგარიშით, 13-0 მოგებულ შეხვედრაში გაიტანა 5 გოლი და მიითვალა 3 საგოლე გადაცემა. სამი დღის შემდეგ ტრაორემ მოიპოვა პენალტი და გაიტანა პირველი გოლი ევროპულ ტურნირზე, „ატალანტასთან" ნათამაშებ შეხვედრაში, 2020-21 წლების სეზონის უეფა-ს ჩემპიონთა ლიგის შეხვედრაში. მატჩი ანგარიშით 2-2 დასრულდა.

### დონეცკის „შახტარი"

2021 წლის 18 ივნისს ტრაორე უკრაინის პრემიერ ლიგის კლუბ დონეცკის „შახტარს" შეუერთდა. ტრანსფერში „შახტარმა" €10 მილიონი გადაიხადა. 2021 წლის 22 სექტემბერს ტრაორემ გაიტანა დუბლი კიევის „დინამოსთან" გამართულ შეხვედრაზე, 2021 წლის უკრაინის საფეხბურთო სუპერთასზე.

საერთაშორისო კარიერა
--------------------

ლასინა ტრაორეს დებიუტი ბურკინა-ფასოს ეროვნულ საფეხბურთო ნაკრებში, 2017 წლის 4 მაისს, ბენინის ეროვნული საფეხბურთო ნაკრების წინააღმდეგ ამხანაგურ შეხვედრაში შედგა.

პირადი ცხოვრება
---------------

ტრაორეს დედა აგრეთვე ფეხბურთელი იყო. თამაშობდა ბურკინა-ფასოს ქალ ფეხბურთელთა ეროვნულ ნაკრებში. მისი ბიძაშვილი, ბერტნარ ტრაორე „ასტონ ვილაში", მარჯვენა გარემარბის პოზიციაზე თამაშობს. ნაკრების რიგებში სადებიუტო 2017 წელს ჩატარებულ 4 თამაშში 3 გოლის გატანა მოახერხა.

რესურსები ინტერნეტში
--------------------

* ლასინა ტრაორე — Soccerway ვიკიმონაცემებში რედაქტირება

სქოლიო
------

1. 1 2  Okeleji, Oluwashina.  (15 December 2018) Lassina Traore: Burkina Faso teenager eyes 'Champions League' with Ajax. British Broadcasting Corporation (BBC).
2. ↑  Hoe Lassina Traoré het schopte van Burkina Faso tot Ajax vice.com
3. 1 2 3 4  Lassina Traore: From 'too fat' to Ajax's long-awaited Kluivert successor (30 May 2020). ციტირების თარიღი: 27 October 2020.
4. ↑  Ajax set new Eredivisie win record with 13-goal drubbing of VVV (24 October 2020).
5. ↑  Atalanta 2-2 Ajax (27 October 2020).
6. ↑  Lassina Traoré voor ongeveer tien miljoen euro van Ajax naar Shakhtar (18 June 2020).  დაარქივებულია ორიგინალიდან — 4 ნოემბერი 2021. ციტირების თარიღი: 4 ნოემბერი 2021.
7. ↑
ფრენკ ბორმანი
**ფრენკ ფრედერიკ ბორმანი** (ინგლ. Frank Frederick Borman II; დ. 14 მარტი 1928, გერი, ინდიანა) — ამერიკელი მფრინავი, ნასას ასტრონავტი, ინჟინერი. იყო აპოლო 8-ის ეკიპაჟის მეთაური, რომელმაც განახორციელა მთვარის პირველი პილოტირებადი შემოფრენა, რითიც გახდა ერთ-ერთი იმ 24 ადამიანიდან, რომლებმაც დედამიწის თანამგზავრამდე მიაღწიეს.

ბიოგრაფია
---------

გაიზარდა ქალაქ ტუსონში, არიზონაში, სადაც 1946 წელს დაამთავრა საშუალო სკოლა. 1950 წელს დაამთავრა აშშ-ის სამხედრო აკადემია უესტ-პოინტში. 1957 წელს კალიფორნიის ტექნოლოგიის ინსტიტუტში მიიღო მეცნიერებათა მაგისტრის ხარისხი ავიაციური ტექნიკის განხრით.

1957 წელს, ჯერ კიდევ სამხედრო სამსახურში ყოფნისას, ბორმანი გახდა თერმოდინამიკისა და ჰიდროდინამიკის დოცენტი აშშ-ის სამხედრო აკადემიაში.

1969 წლის დასაწყისიდან 1986 წლის ივნისამდე მუშაობდა ავიაკომპანია Eastern Airlines-ში. მან თავიდან კონსულტანტის თანამდებობიდან დაიწყო, მაგრამ უკვე 1970 წლის დეკემბერში დაინიშნა ოპერატიული ჯგუფის ვიცე-პრეზიდენტად. 1974 წლის ივლისიდან აირჩიეს დირექტორთა საბჭოს აღმასრულებელ ვიცე-პრეზიდენტად (წარმოების გენერალური მენეჯერი). 1975 წლის მაისიდან იგი პრეზიდენტი და მთავარი საოპერაციო დირექტორია, ამავე წლის დეკემბრიდან კი — მთავარი აღმასრულებელი დირექტორი. 1976 წლის დეკემბრიდან — დირექტორთა საბჭოს თავმჯდომარე.

1986 წელს გახდა ჰიუსტონის Texas Air Corp-ის ვიცე-თავმჯდომარე და დირექტორი. 1988 წელს დაინიშნა ტეხასში კომპანია Aerospatiale General Aviation-ის მარკეტინგის კონსულტანტად და კალიფორნიაში კორპორაცია Patlex Corp.-ის მთავარ აღმასრულებელ დირექტორად.

რესურსები ინტერნეტში
--------------------

* ოფიციალური ბიოგრაფია NASA-ს საიტზე
* ფრენკ ბორმანი
**ადოლფ სტოკლე** (წარმოთქმა ფრანგულად: ​[adɔlf stɔklɛ]; დ. 30 სექტემბერი, 1871 — გ. 3 ნოემბერი, 1949) — ბელგიელი ინჟინერი, ფინანსისტი და ცნობილი კოლექციონერი. ის მეტადრე ცნობილია 1907-1911 წლებში ბელგიაში მისივე დაკვეთით აშენებული სტოკლეს სასახლის გამო.

ბიოგრაფია
---------

სტოკლე დაიბადა ბელგიელი ბანკირების ოჯახში სენტ-ჟილში, 1871 წლის 30 სექტემბერს. სწავლობდა ბრიუსელის თავისუფალ უნივერსიტეტში სამოქალაქო ინჟინერიის სპეციალობით შემდეგ, 1894 წლიდან მუშაობდა იტალიურ და ავსტრიულ სარკინიგზო კომპანიებში. 1904 წელს ის ბელგიაშ დაბრუნდა და დაიწყო მუშაობა Compagnie Internationale de Chemins de Fer-ში (1927 წლიდან იყო მისი ხელმძღვანელი.

მისი მეუღლე — სიუზანი იყო მხატვარ ალფრედ სტივენსის დისშვილი და ხელოვნების ისტორიკოსის ალფრედ სტივენსის ქალიშვილი. მათ შეეძინათ ორი ვაჟი და ერთი ქალიშვილი. 

მამის გარდაცვალების შემდეგ, სტოკლე გახდა Société Générale de Belgique-ის ერთ-ერთი დირექტორი, რომელიც მრავალი წლის განმავლობაში იყო ბელგიის ერთ-ერთი უმსხვილესი ჰოლდინგი და ფლობდა ორმოცამდე სხვადასხვა საწარმოს, მათ შორის ბანკებს, იარაღის ქარხნებსა და მაღაროებს ბელგიის კონგოში. Banque d'Outremer, Société Générale de Belgique-ის ფილიალი, თავისი ოფისი ჰქონდა Rue Brederode/Brederodestraat-ზე. სტოკლეტს იქ ჰქონდა საკუთარი ოფისი, რომელიც განახლდა არქიტექტორ იოზეფ ჰოფმანის მიერ, ვენის სეცესიის (და მოგვიანებით, Wiener Werkstätte) ერთ-ერთი ოსტატი.

სტოკლეტი ჰოფმანს ვენაში ყოფნისას შეხვდა, რათა რკინიგზის მშენებლობაზე ზედამხედველობა გაეწია. სტოკლეტი იზიარებდა ჰოფმანის ავანგარდულ მხატვრულ მიდრეკილებებს და ამ უკანასკნელს დაავალა მისთვის საკუთარი ვილა აეშენებინა. სანამ სტოკლეტი თავდაპირველად ფიქრობდა სახლის აშენებაზე ვენაში, საბოლოოდ ის დასახლდა ბრიუსელში. არქიტექტორმა მიიღო არა მხოლოდ მხატვრული ლიცენზია დიზაინისთვის, არამედ შეუზღუდავი ბიუჯეტიც. ჰოფმანმა სტოკლეტის სასახლის ინტერიერის დიდი ნაწილი მხატვრებს გუსტავ კლიმტს და ფერნანდ ხნოფფს დაუტოვა. მადამ სტოკლე, როგორც ჩანს, კოორდინაციას უწევდა ვაზებში ყვავილების ფერებს სტოკლეს ტარებით.

სტოკლის სასახლე მდებარეობს 279–281, გამზირზე de Tervueren/Tervurenlaan, ბრიუსელის Woluwe-Saint-Pierre მუნიციპალიტეტში. სტოკლე იქ ცხოვრობდა 1949 წლის 3 ნოემბერს გარდაცვალებამდე. მისი მეუღლე ორი კვირის შემდეგ გარდაიცვალა და მათი ხელოვნების კოლექცია სამ შვილს შორის გაიყო. სტოკლეტის სასახლე კვლავ მათი მემკვიდრეებითაა დაკავებული.

სქოლიო
------

1. ↑  Adolphe Stoclet (1871–1949). Dumbarton Oaks Research Library and Collection (2017).
2. 1 2 3 4  Henri Lavachery, "Adolphe Stoclet", *Biographie Nationale de Belgique*, vol. 33 (Brussels, 1965), 675-681.
**ბრეტონ-ვუდსის სისტემა** (ინგლ. Bretton Woods system) — ფულადი ურთიერთობებისა და სავაჭრო ანგარიშგებების საერთაშორისო სისტემა, რომელიც ბრეტონ-ვუდსის კონფერენციაზე მიიღეს 1944 წლის 1-22 ივლისს. სახელწოდება მომდინარეობს აშშ-ის შტატ ნიუ-ჰემპშირის კურორტ ბრეტონ-ვუდსიდან (ინგლ. Bretton Woods). ამ სისტემამ საფუძველი ჩაუყარა ისეთ ორგანიზაციებს, როგორიცაა რეკონსტრუქციისა და განვითარების საერთაშორისო ბანკი (IBRD) და საერთაშორისო სავალუტო ფონდი (IMF). დოლარი გახდა საერთაშორისო ფულის ერთ-ერთი სახეობა, ოქროსთან ერთად. ეს იყო გარდამავალი ეტაპი ოქროს სტანდარტიდან თავისუფალ კონვეტრაციამდე მოთხოვნისა და მიწოდების საფუძველზე.

სისტემის მთავარი შემოქმედი და იდეოლოგი იყო ჯონ მეინარდ კენსი. სისტემის ფარგლებში აშკარად გამოკვეთილი იყო აშშ-ის, როგორც მსოფლიო ეკონომიკის ლიდერის როლი, რადგან მთელი ვალუტების დოლარზე მიბმა მას მრავალ უპირატესობებს აძლევდა.

სისტემამ იარსება XX საუკუნის 70-იან წლებამდე, სანამ თვითონ აშშ არ გამოვიდა სისტემის წინააღმდეგ და უკვე იამაიკის კონფერენციიდან ქვეყნები შეთანხმდნენ საკუთარი ვალუტების მეტნაკლებად ცურვაზე ერთმანეთის მიმართ.

რესურსები ინტერნეტში
--------------------

* Donald Markwell, *John Maynard Keynes and International Relations: Economic Paths to War and Peace* დაარქივებული 2007-08-08 საიტზე Wayback Machine. , Oxford University Press, 2006
* The Gold Battles Within the Cold War (PDF) დაარქივებული 2009-03-20 საიტზე Wayback Machine.  by Francis J. Gavin (2002)
* International Financial Stability (PDF) by Michael Dooley, PhD, David Folkerts-Landau and Peter Garber, Deutsche Bank (October 2005)
* "Bretton Woods System", prepared for the *Routledge Encyclopedia of International Political Economy* by Benjamin Cohen.
* Bretton Woods Agreement დაარქივებული 2017-03-29 საიტზე Wayback Machine.  by Addison Wiggin, co-author of *Empire of Debt*
* Dollar Hegemony by Henry C.K. Liu
**ჯონდო (ჯონდი) ბაღათურია** (დ. 30 მარტი, 1964, ბათუმი) — ქართველი ეკონომისტი, პოლიტიკოსი.

ბიოგრაფია
---------

1980–1981 წლებში მუშაობდა ბათუმის მექანიზაციის სამმართველში ზეინკლად. 1987 წელს მუშაობდა N4 სასკოლო კვების კომბინატში მუშად. 1987 წელს დაამთავრა თბილისის სახელმწიფო უნივერსიტეტი ინჟინერ-ეკონომისტის სპეციალობით. 1988-1989 წლებში მუშაობდა შულავერის ინერტულ მასალათა ქარხანაში. 1989–1995 წლებში მუშაობდა ტრესტ „საქსპეცმშენში" სხვადასხვა თანამდებობებზე.

### პოლიტიკური კარიერა

1998–2006 წლებში იყო თბილისის საკრებულოს წევრი, ფრაქცია „ედპ-ის" თავმჯდომარე. 2007 წელს დააფუძნა პოლიტიკური გაერთიანება „ქართული დასი", რომელიც იყო ეროვნული საბჭოს წევრი. საბჭო ბლოკის სახით მონაწილეობდა 2008 წლის არჩევნებში, სადაც ბაღათურიამ მოიპოვა საპარლამენტო მანდატი. 2008-2012 წლებში იყო საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი „გაერთიანებული ოპოზიცია (ეროვნული საბჭო, მემარჯვენეები)".

რესურსები ინტერნეტში
--------------------

* ჯონდო ბაღათურია — საქართველოს ბიოგრაფიული ლექსიკონი
* ჯონდო ბაღათურია — საქართველოს პარლამენტის ოფიციალური საიტი (მოძველებული / არქივი / ახალი არქივი)
**ყუბაჩური სამაჯურის საიდუმლო** (რუს. Загадка кубачинского браслета) — რეჟისორ რაფაელ გასპარიანცის 1982 წლის მხატვრული ფილმი, რომელიც გადაღებულია დაღესტნელი მწერლის აჰმედხან აბუ-ბაქარის ავტობიოგრაფიული მოთხრობის „სამაჯური ძვირ­ფა­სი ქვე­ბით" მიხედვით.

სიუჟეტი
-------

აული ყუ­ბა­ჩი, საიდანაც არიან ფილმის მთავარი გმირები, ოდით­გან გან­თქმუ­ლია ხე­ლო­ვა­ნი ადა­მი­ა­ნე­ბით, რომ­ლე­ბიც სა­ი­უ­ვე­ლი­რო საქ­მიანობას ეწე­ვი­ან. აუ­ლის ყვე­ლა მშო­ბე­ლი ცდი­ლობს შთა­მო­მავ­ლო­ბას გა­დას­ცეს თა­ვი­სი ხე­ლო­ბის სა­ი­დუმ­ლო. ახალ­გაზ­რდა მუ­რადს კი ურ­ჩევ­ნია ლექ­სე­ბი წე­როს და უს­მი­ნოს გან­თქმულ აშუღს და მო­ხე­ტი­ა­ლე პო­ეტს მუ­რადს, რომ­ლის პა­ტივ­სა­ცე­მად დაარქვეს მას სა­ხე­ლი. 

საიდა და მურადი ერთმანეთს დედაქალაქში გაიცნობენ და წარმოდგენაც არ აქვთ, რომ მათი ოჯახები ერთმანეთს მტრობენ მამების შუღლის გამო. ახალგაზრდებს დიდი ძალისხმევა სჭირდებათ, რომ ერთად დარჩნენ.

ფილმში უხ­ვა­დაა გამოყენებული ცნო­ბი­ლი ხე­ლო­ვა­ნი ქალის, ბა­ნა­ბა მა­გო­მე­დო­ვას ნა­მუ­შევ­რე­ბი, რომელიც ამ სოფ­ლი­და­ნაა.

მთავარ როლებში
--------------

* ლიკა ქავჟარაძე — საიდა
* ლევან უჩანეიშვილი — მურადი
* ბიმ­ბო­ლათ ვა­ტა­ევ­ი — მურადი (მომღერალი)
* ვალერია ხუგაევა — საიდას დედა
* ბარასბი მულაევი — იბრაგიმი
* ვანატი ალიევი — მუსა
* ზემფირა გალაზოვა — მურადის დედა
* თე­მი­ნა ტუ­ა­ე­ვა­ — მანაბა, საიდას და
* კოსტა ბირაგოვი — აბდულა, საიდას ძმა

ჯილდოები და პრიზები
-------------------

* 1983 — სატელევიზიო ფილმების საკავშირო ფესტივალის პრიზი „ლირიკული კომედიის ჟანრის პოეტური დამუშავებისთვის"

რესურსები ინტერნეტში
--------------------

* „ყუბაჩური სამაჯურის საიდუმლო" IMDB-ზე
* ამ ფილმის შესახებ საქართველოში თითქმის არ იციან
**მდინარეზე** (აზერ. Axınla aşağı) — აზერბაიჯანული მხატვრული ფილმი, რომლის ეკრანიზაცია 2014 წელს შედგა. ფილმი აზერბაიჯანის რესპუბლიკის კულტურისა და ტურიზმის სამინისტროს დაკვეთით ჯაფარ ჯაბარლის სახელობის კინოსტუდიის „აზერბაიჯანფილმის" მეშვეობით იქნა გადაღებული. „მდინარეზე" რეჟისორ ასიფ რუსტამოვის სრულმეტრაჟიანი სადებიუტო ფილმია.

სიუჟეტი
-------

ალი (ნამიგ აღაევი) ნიჩბოსნობის მასწავლებელია, რომელიც ცხოვრობს მინგეჩაურში. მას დაძაბული ურთიერთობა აქვს, როგორც ცოლთან, ასევე შვილთან. მას ჰყავს პოლონელი მეგობარი გოგონა (ალექსანდრა ანდრეევსკა), რომელიც ალის საზღვარგარეთ წასვლას სთავაზობს. თუმცა ეს უკანასკნელი ყოყმანობს ამ გადაწყვეტილების მიღებაზე. ალი შინაგანად მარტოსულად გრძნობს თავს. ის არის სუსტი ნებისყოფის ადამიანი, რომელიც ბედნიერებას ეძებს არა საკუთარ ოჯახში, არამედ სხვებში. ეს პერსონაჟი ოჯახშიც ქმნის პრობლემებს. მეზობელი ქალი (გულშად ბახშიევა) მის ცოლს ლეილას (მეჰრიბან ზექი) ეუბნება, რომ მისი ქმარი სხვას ხვდება. ლეილას კი ამისი არ სჯერა.

ალის პრობლემები შვილთან - რუსლანთან (ელმინ იმამვერდიევი) ფილმის ერთ-ერთი მთავარი თემაა. ეს ფილმის პირველივე სცენიდან ჩანს. მამა სხვების თვალწინ შეურაცხყოფას აყენებს შვილს და ამცირებს. მიუხედავად იმისა, რომ ალიმ შვილი ნიჩბოსნთა კაპიტანი გახადა, მოგვიანებით, სპორტულ შეჯიბრებამდე ცოტა ხნით ადრე, რუსლანს კაპიტნის „წოდება" ჩამოართვა და სხვას გადასცა. ამ შემთხვევით შეძრწუნებული ბიჭი წყალში საცურაოდ მიდის და უჩინარდება.

ალისა და ლეილას დაკარგული შვილის ძებნა ფილმის მთავარი ნაწილი ხდება. ეს უბედურება თითქოს მათ აერთიანებს. ისინი ერთიანდებიან შვილის მოსაძებნად.

ჯილდოები
--------

* 2014 წ - აბრეშუმის გზის პირველი საერთაშორისო კინოფესტივალის აუდიტორიის ჯილდო - ჩინეთი;
* 2015 წ - ჰიუსტონის მსოფლიო ფესტივალის „ვერცხლის რემის" ჯილდო - ჰიუსტონი, აშშ;
* 2015 წ - „ოქროს ფერის" ჯილდო ნომინაციაში  „საუკეთესო სადებიუტო მხატვრული ფილმი" - ბაქო, აზერბაიჯანი;
* 2015 წ - Let'sCee საერთაშორისო კინოფესტივალი „Special Highlight Award" - ვენა, ავსტრია;
* 2015 წ - SEEfest საერთაშორისო კინოფესტივალის ჯილდო „საუკეთესო დებიუტი" - ლოს ანჯელესი, აშშ

როლებში
-------

* ნამიგ აღაევი — ალი;
* მეჰრიბან ზექი — ლეილა;
* ალექსანდრა ანდრეევსკა — პოლონელი გოგონა;
* ელმინ იმამვერდიევი — რუსლანი;
* თეიმურ მამედოვი — არიფი;
* ულვი ფაშაბეილი — ილგარი;
* გულშად ბახშიევა - მეზობელი ქალი;
* თელმან ალიევი — აჰადი;
* ფარვიზ ბაგიროვი - მეთევზე;
* ელდარ ბაგირბეოვი - ვალერა;
* შამილ სულეიმანლი — მცველი.

რესურსები ინტერნეტში
--------------------

* Down the River - IMDB

სქოლიო
------

1. ↑  Azərbaycanın iki filmi İpək Yolu Beynəlxalq film festivalının mükafatına layiq görülüb
2. ↑  "Qızıl Pəri" mükafatları təqdim olunub
3. ↑  Azərbaycan beynəlxalq film festivalında [Mətn]
4. ↑  2015 Festival Awards And Jury
**ელ-ალტო** — ქალაქი ბოლივიის მთიანეთში. ერთ დროს წარმოადგენდა ლა-პასის უბრალო გარეუბანს, ამჟამად კი ბოლივიის ერთ-ერთი უდიდესი და სწრაფად მზარდი ქალაქია. 2001 წელს, მისი მოსახლეობა 649 958 ადამიანს შეადგენდა, უკვე 2010 წლისთვის კი 900 000-ზე მეტს. ელ-ალტო ზღვის დონიდან 4 150 მეტრზე მდებარეობს და წარმოადგენს მსოფლიოს ერთ-ერთ ყველაზე მაღლა მდებარე ქალაქს. კლიმატი საკმაოდ ცივია. მაქსიმალური ტემპერატურა ზაფხულში 17 °С-ია. 

ელ-ალტო ბოლივიის ყველაზე სწრაფად მზარდი ქალაქია. ამის მიზეზია ლა-პასის დეპარტამენტიდან მიგრანტთა დიდი რაოდენობით შემოდინება, რაც განპირობებულია 1952 წელს დაწყებული სამრეწველო რეფორმით. ეს პროცესი კიდევ უფრო გაიზარდა უკანასკნელი 10 წლის განმავლობაში. ამავე დროს, ელ-ალტო მთელს ლათინურ ამერიკაში ყველაზე დიდი ქალაქია ინდიელი მაცხოვრებლების რაოდენობით. მოსახლეობის 76% აიმარას წარმომადგენელია, 9% კეჩუას, 15% მეტისები და მხოლოდ 1% კრეოლები. 

ქალაქში მდებარეობს ელ-ალტოს საერთაშორისო აეროპორტი.

იხილეთ აგრეთვე
--------------

* ბოლივიის ქალაქების სია

რესურსები ინტერნეტში
--------------------

* www.ine.gob.bo
* La Paz-El Alto City Guide
* Weather in El Alto დაარქივებული 2020-10-06 საიტზე Wayback Machine.
* El Alto Bolivia დაარქივებული 2018-03-29 საიტზე Wayback Machine.
* El Alto Bolivia(ES)
* INE - Instituto Nacional de Estadística de Bolivia

ვიკისაწყობში არის გვერდი თემაზე:
***ელ-ალტო***
ანკარის მეტროპოლიტენის სქემა
**ანკარის მეტროპოლიტენი** (თურქ. Ankara Metrosu) — თურქეთის დედაქალაქ ანკარის მეტროსისტემა. დღევანდელი სწრაფი სატრანზიტო სისტემა შედგება ორი ხაზისგან, რომელთაც Ankaray და Ankara Metro ეწოდება, ამას გარდა არსებობს საგარეუბნო რკინიგზა. სამი დამატებითი ხაზი ამჟამად შენდება, დანარჩენები კი იგეგმება მომდევნო გაფართოებისას.

ქიზილას მეტროსადგური

ისტორია
-------

ანკარის მეტროპოლიტენი 1997 წელს გაიხსნა ქალაქის ცენტრში და ქიზილაის უბნიდან ჩრდილო-დასავლეთით ბათიქენთის გარეუბნის მიმართულებით გადის. ხაზი 14.7 კმ (6.5 კმ მიწისქვეშ, 4.5 მიწისზევით, ხოლო დაჩენილი 3.7 კმ ესტაკადებზე) სიგრძისა და 12 სადგურისგან შედგება.

ანკარის მეტროპოლიტენი ტორონტოს მეტროპოლიტენის H6-ის მოდელის Bombardier-ის მოდიფიცირებულ ვაგონებს იყენებს. სისტემაში სულ 108 ვაგონია, 36 შემადგენლობად იყოფა თითო სამი ვაგონით. ხუთვაგონიანი შემადგენლობა პიკის საათებში გამოიყენება. 
ვაგონებში დასაჯდომები პლასტმასისგან არის დამზადებული.

იხილეთ აგრეთვე
--------------

* მეტროპოლიტენების სია

რესურსები ინტერნეტში
--------------------

* ანკარის მეტროს ოფიციალური საიტი დაარქივებული 2013-08-07 საიტზე Wayback Machine.  (თურქულად)
* ქსელის დეტალური მიმოხილვა, სურათები, მეტროს რუკა დაარქივებული 2008-07-04 საიტზე Wayback Machine.
* Ankaray-ის ოფიციალური ტექნიკური აღწერილობა დაარქივებული 2007-09-28 საიტზე Wayback Machine.  (ინგლისურად)
* მეტროს მიმოხილვა დაარქივებული 2007-09-25 საიტზე Wayback Machine.
***ჯუჯუცუ კაისენი*** (იაპონ. 呪術廻戦?, „მაგიური ბრძოლა") — იაპონური სათავგადასავლო, ბნელი ფენტეზის და ზებუნებრივი თემატიკის ჟანრის მანგის სერია, რომლის ტექსტის ავტორი და მხატვარია გეგე აკუტამი. *ჯუჯუცუ კაისენი* 2018 წლის მარტიდან იბეჭდებოდა Shueisha-ის ყოველკვირეულ ჟურნალში *Weekly Shōnen Jump*. მიი მთავარი გმირია მოზარდი იტადორი იუჯი, რომელიც უერთდება ჯუჯუცუს ჯადოქრების საიდუმლო ორგანიზაციას, რათა მათთან ერთად დაამარცხოს ძლიერი წყევლა სახელად რიომენი სუკუნა, ჩასახლებული თავად იტადორიში.

*ჯუჯუცუ კაისენის* პირველი ლიცენზირებული ინგლისური ვერსია გამოქვეყნდა Viz Media-ს მიერ, რომელიც მანგას უშვებს 2019 წლის დეკემბრიდან. მანგის 24 ეპიზოდიანი სერიალის მოამზადა MAPPA-მ. იგი MBS გადიოდა 2020 წლის ოქტომბრიდან 2021 წლის მარტამდე. მისი მეორე სეზონი დაიწყო 2023 წლის ივლისში. ამავე პერიოდში მანგის გაყიდვებმა 80 მილიონს მიაღწია და იგი მსოფლიოს ერთ-ერთ გაყიდვად მანგად იქცა.

რესურსები ინტერნეტში
--------------------

* 

* ოფიციალური საიტი

სქოლიო
------

1. 1 2  The Official Website for Jujutsu Kaisen. Viz Media. ციტირების თარიღი: 3 ოქტომბერი 2019
2. ↑  Ressler, Karen.  (25 თებერვალი, 2018) 3 New Manga Launch in Shonen Jump in March. ციტირების თარიღი: 9 დეკემბერი, 2018
**ჯამილ მირ იუსიფ ოღლუ მუფიდზადე** (აზერ. Cəmil Miryusif oğlu Müfidzadə; დ. 24 თებერვალი, 1934, ორდუბადი - 20 დეკემბერი, 2019, ბაქო) — აზერბაიჯანელი გრაფიკოსი. აზერბაიჯანის სახალხო მხატვარი (2002).

ბიოგრაფია
---------

ჯამილ მუფიძადე დაიბადა 1934 წლის 24 თებერვალს ორდუბადში. ის ოჯახში მეხუთე შვილი იყო. მისი მამა ბუღალტერად მუშაობდა, დედა კი დიასახლისი იყო. პატარაობიდანვე უყვარდა ხატვა. პირველი სპეციალიზებული განათლება 1948-1955 წლებში ბაქოს აზიმ აზიმზადეს სახელობის სამხატვრო სკოლაში მიიღო. მისი სადიპლომო ნამუშევარი იყო ნახატი „ექსპონატების გაგზავნა საკავშირო გამოფენაზე". 1955-1956 წლებში სწავლობდა კიევის საშუალო სამხატვრო სკოლაში, სადაც დაინტერესდა ოფორტით.

ჯამილ მუფიდზადე 1959 წლიდან 1962 წლამდე სწავლობდა ხარკოვის სახელმწიფო სამხატვრო ინსტიტუტში. სწავლის დასრულების შემდეგ დაბრუნდა ბაქოში, სადაც მას სახელოსნო და პატარა ბინა გადასცეს „იჩერი შეჰერში".

1957 წლიდან იღებს მონაწილეობას გამოფენებში.

მხატვრის ნამუშევრები ინახება აზერბაიჯანის ხელოვნების სახელმწიფო მუზეუმში, სახელმწიფო სამხატვრო გალერეაში, აღმოსავლური ხელოვნების სახელმწიფო მუზეუმში (მოსკოვი), მაქსიმ გორკის სახლ-მუზეუმში (მოსკოვი), ლუდვიგის მუზეუმში (გერმანია), ულან-ბატორის ხელოვნების მუზეუმში (მონღოლეთი) და კერძო კოლექციები მთელ რიგ ქვეყნებში.

ჯამილ მუფიდზადე ხელმძღვანელობდა აზერბაიჯანის სახელმწიფო სამხატვრო აკადემიის გრაფიკის განყოფილებას.

მუფიდზადე ბევრს მოგზაურობდა. მან გამოსცა წიგნი „დედამიწის 4/5", რომელშიც მოთავსებულია მისი ფოტოგრაფიული მოგონებები და მოგზაურობის დროს შესრულებული ნამუშევრები.

გარდაიცვალა 2019 წლის 20 დეკემბერს ბაქოში.

სქოლიო
------

1. ↑  Soltanlı, S. (2015). *"Dünyanın 4/5-ü" rəssamın fotolarında: [Xalq rəssamı Cəmil Müfidzadənin eyniadlı kitabı haqqında]*.  Mədəniyyət.
2. ↑  Xalq rəssamı Cəmil Müfidzadə vəfat edib az.  დაარქივებულია ორიგინალიდან — 2020-06-07. ციტირების თარიღი: 2019-12-28.
3. ↑  Xalq rəssamı Cəmil Müfidzadə vəfat edib az.  დაარქივებულია ორიგინალიდან — 2020-01-13. ციტირების თარიღი: 2019-12-28.
**ბიპოლარული აშლილობა** — აფექტური (გუნება-განწყობის) ფსიქიკური აშლილობა, რომელსაც ახასიათებს დეპრესიისა და უჩვეულოდ ამაღლებული განწყობის — მანიის (ან ჰიპომანიის) — ეპიზოდები, რომლებიც ერთმანეთს ენაცვლება და რამდენიმე დღის ან კვირის განმავლობაში გრძელდება. ზოგჯერ დეპრესიისა და მანიის სიმპტომები ერთდროულად ვლინდება (მაგ. აღშფოთებასთან ერთად მოწყენილობა, შენელებული ეიფორია — ე.წ. არაპროდუქციული მანია — და სხვა). 

ეს მდგომარეობები, რომლებსაც ფაზებს ან ეპიზოდებს უწოდებენ, პერიოდულად ცვლიან ერთმანეთს უშუალოდ „ნათელი" ფსიქიკური ჯანმრთელობის (ინტერმისიები, რომლებსაც ინტერფაზებსაც უწოდებენ) შუალედის მეშვეობით, რომლის დროსაც არ ფიქსირდება ფსიქიკის ფუნქციონირების აქტივობის დაქვეითება დიდი რაოდენობის დაავადებებისა და ფაზების გადატანის შემთხვევაშიც კი. ინტერმისიებში ავადმყოფის ფსიქიკა და პიროვნული მახასიათებლები მთლიანად აღდგენას ექვემდებარება. ამასთან, ღირს აღვნიშნოთ, რომ ხშირად, პაციენტებს, რომლებსაც ბიპოლარუილი აშლილობა აღენიშნებათ, სხვა ფსიქიკური დაავადებებიც შეიძლება გააჩნდეთ.

პაციენტის სიმპტომების მიხედვით გამოყოფენ ბიპოლარული აშლილობის სამ ძირითად ტიპს: ბიპოლარული I, ბიპოლარული II და ციკლოთიმია. თუმცა, ზოგ ადამიანს განწყობის ცვლილების განსხვავებული სიმპტომები აქვთ, რომლებიც ჰგავს, მაგრამ ბოლომდე არ ემთხვევა ბიპოლარული აშლილობის ჩამოთვლილი სამი ტიპისთვის დამახასიათებელ სიმპტომებს, რა შემთხვევაში დიაგნოზი შეიძლება იყოს სხვა განსაზღვრული ან განუსაზღვრელი ბიპოლარული ან მასთან დაკავშირებული აშლილობა.

ბიპოლარული აშლილობა მენტალური ჯანმრთელობის ქრონიკული პრობლემაა, რომელიც არ იკურნება, თუმცა არსებობს მისი სიმპტომების მართვის რამდენიმე ეფექტური გზა, მათ შორის: მედიკამენტები, ფსიქოთერაპია (კოგნიტიურ-ბიჰევიორული თერაპია, ფსიქოგანათლება, ინტერპერსონალური და სოციალური რიტმის თერაპია), პროცედურული თერაპიები (ელექტროკონვულსიური თერაპია) და სხვა.

ისტორია
-------

პირველად ბიპოლარული აშლილობა 1854 წელს თითქმის ერთდროულად აღწერეს ორმა მკვლევარმა — ჟ. პ. ფალრემ და ჟ. გ. ფ. ბაიარჟემ. თუმცა თითქმის ნახევარი საუკუნის განმავლობაში ამ აშლილობის არსებობას არ აღიარებდა იმ დროის ფსიქიატრია და იგი მოგვიანებით გამოყო ცალკე აშლილობად ემილ კრეპელინმა (1896). კრეპელინმა მას უწოდა მანიაკალურ-დეპრესიული ფსიქოზი, რომელიც დიდი დროის განმავლობაში იყო ზოგადად მიღებული სახელწოდება, თუმცა მოგვიანებით შემოღებული ზოგადი კლასიფიკაციის გამო ეს არაკორექტულ სახელწოდებად აღიარეს, ვინაიდან ამ დაავადებას ყოველთვის თან არ ერთვის ფსიქოტური დარღვევები და ყოველთვის ორივე ტიპის ფაზა (მანიაც და დეპრესიაც) არ ფიქსირდება.

ამასთან, ტერმინი „მანიაკალურ-დეპრესიული ფსიქოზი" გარკვეული თვალსაზრისით დაავადებულებთან ურთიერთობაში სტიგმატიზირებულად ითვლება. დღესდღეობით უფრო კორექტულ და მეცნიერულ სახელწოდებად „ბიპოლარული აფექტური აშლილობა" აღიარეს. ეს სახელწოდებაც არაა სრულიად კორექტური და მივყავართ, მაგალითად, ისეთ ტერმინოლოგიასთან, როგორიცა „ბიპოლარული აშლილობის მონოპოლარული ფორმა".

რესურსები ინტერნეტში
--------------------

* Bipolar Disorder overview დაარქივებული 2009-10-20 საიტზე Wayback Machine.  from the U.S. National Institute of Mental Health website
* NICE Bipolar Disorder clinical guidelines from the U.K. National Institute for Health and Clinical Excellence website
* რა არის ბიპოლარული აშლილობა?
* ბიპოლარული აშლილობის მკურნალობის გზები
***Sono cose che capitano*** — იტალიელი მომღერალ და მუსიკოს ბიაჯო ანტონაჩის სადებიუტო ალბომი, რომელიც 1989 წლის 12 ივნისს გამოვიდა. მისი პროდიუსერები თავად ანტონაჩი და იტალიელი მუსიკოსები, რონი, ვინჩე ტემპერა და მასიმო ლუკა იყვნენ.

ალბომში შესული ყველა სიმღერის ავტორი ბიაჯო ანტონაჩია, გარდა სიმღერისა „Voglio vivere in un attimo". ეს სიმღერა, რომელიც მის მეგობარ რონს ეკუთვნის, ანტონაჩიმ 1988 წელს სან-რემოს ფესტივალზე წარმოადგინა, ხოლო სიმღერა „Sono cose che capitano"-ის ნაწილი, რომლის სახელი თავად ალბომსაც ეწოდა, ასევე რონთან ერთადაა დაწერილი და ბიაჯო ყოველთვის მასთან ერთად ასრულებს. ალბომის წარმატება სინგლმა „Fiore" განაპირობა, რომელიც შემდეგ ანტონაჩიმ სხვა კოლექციებშიც შეიყვანა.

სიმღერების სია
--------------

1. Che fretta c'è - 4:13
2. Le mie donne - 3:46
3. Ci vediamo venerdì - 4:00
4. Ti prenderò ballando - 3:40
5. Lady - 3:33
6. Voglio vivere in un attimo - 4:26
7. Briciola - 3:53
8. Sono cose che capitano - 3:50
9. Zingarella - 2:26
10. Ma che bella che sei - 4:18
11. Fiore - 5:05
12. Buona notte - 2:59

სქოლიო
------

1. ↑
ტაძარი უფსალაში
**რელიგია შვედეთში** (შვედ. Religion i Sverige) — რელიგიური წარმოდგენების ერთობლიობა, რომლის აღმსარებლობა შვედეთის მოქალაქეთათვის ქვეყნის კონსტიტუციით არის განმტკიცებული. ევრობარომეტრის კვლევით, შვედების მხოლოდ 18%-ს სწამს რაიმე სახის ღმერთის. ასევე აღსანიშნავია, რომ რელიგიას მნიშვნელოვნად მოსახლეობის მხოლოდ 10% თვლის.

ქრისტიანობა
-----------

|  |
| --- |
| **შვედეთის ეკლესია**  |
| წელი | მოსახლეობა | წევრთა ოდენობა |  %-ში |
| 1972 | 8,146,000 | 7,754,784 | 95.2 % |
| 1980 | 8,278,000 | 7,690,636 | 92.9 % |
| 1990 | 8,573,000 | 7,630,350 | 89.0 % |
| 2000 | 8,880,000 | 7,360,825 | 82.9 % |
| 2005 | 9,048,000 | 6,967,498 | 77.0 % |
| 2006 | 9,119,000 | 6,893,901 | 75.6 % |
| 2007 | 9,179,000 | 6,820,161 | 74.3 % |
| 2008 | 9,262,000 | 6,751,952 | 72.9 % |
| 2009 | - | 6,664,064 | 71.3 %,  |
| 2010 | - | 6,589,769 | 70.0 % |

ქრისტიანობა შვედეთში X საუკუნეში შევიდა ანსგარის საგანმანათლებლო მოღვაწეობის შედეგად. მანვე მოაქცია პირველი შვედები ქრისტიანულ რჯულზე. 

### ლუთერანობა

 მთავარი სტატია: შვედეთის ეკლესია.
შვედეთის ევანგელისტურ-ლუთერანულ ეკლესიას ქვეყნის მოსახლეობის უდიდესი ნაწილი მიეკუთვნება, თუმცა აღსანიშნავია, რომ შვედეთის ეკლესიის წევრად ითვლება ყველა მონათლული ადამიანი, 1990-იან წლებში კი ამისთვის საკმარისი იყო, ერთი მშობელი მაინც ყოფილიყო ეკლესიის წევრი. ამიტომ წლიდან წლამდე ამ საეკლესიო დენომინაციის ოფიციალურ წევრთა რაოდენობის შემცირება შეინიშნება. შვედეთის ევანგელისტურ-ლუთერანულ ეკლესიის წევრთა 4%-ზე ნაკლები დადის ყოველკვირეულად ეკლესიაში, ხოლო აქტიურად - მხოლოდ 2%.

### მართლმადიდებლობა

 მთავარი სტატია: მართლმადიდებლობა შვედეთში.
წმინდა ანსგარს, რომელმაც ქრისტიანობას პირველმა გაუდგა ფესვები ქვეყანაში, საკუთარ წმინდანად აღიარებს როგორც ორთოდოქსული, ასევე ლუთერანული ეკლესია და ერთიანი, განუყოფელი ეკლესიის წარმომადგენლად მიიჩნევს.

დღესდღეობით ქვეყანაში მართლმადიდებელთა საერთო რაოდენობა 100 ათასს არ აჭარბებს, რაც მოსახლეობის 1%-ს არ აღემატება. მართლმადიდებელთა შორის ყველაზე მრავალრიცხოვანნი არიან სერბები, ბერძნები, რუმინელები და რუსები. გვხვდება ასევე მცირერიცხოვანი მართლმადიდებლური ჯგუფები ესტონელების, ფინელებისა და ქართველების სახით.

კათოლიციზმი
-----------

 მთავარი სტატია: კათოლიციზმი შვედეთში.

ისლამი
------

მეჩეთი ფიტეში
 მთავარი სტატია: ისლამი შვედეთში.
2010 წლის შეფასებით შვედეთში 250-დან 450 ათასამდე მუსლიმი ცხოვრობს და მეჩეთებიც რამდენიმე დიდ ქალაქშია აგებული.

იუდაიზმი
--------

 მთავარი სტატია: იუდაიზმი შვედეთში.
2010 წლის აღწერით შვედეთში 18 ათასი ებრაელი ცხოვრობს.

სქოლიო
------

ვიკისაწყობში არის გვერდი თემაზე:
***რელიგია შვედეთში***

1. ↑
2. ↑  დაარქივებული ასლი.  დაარქივებულია ორიგინალიდან — 2012-09-10. ციტირების თარიღი: 2012-09-10.
3. ↑  Svenska Kyrkan Statistiek pagina Medlemmar 1972—2008 excel file.  დაარქივებულია ორიგინალიდან — 2010-08-13. ციტირების თარიღი: 2012-01-17.
4. ↑  Dystra siffror för dop och vigslar
5. ↑  Kyrkans Tidning, May 27, 2010
6. ↑  Svenska kyrkans medlemsutveckling år 1972—2009.  დაარქივებულია ორიგინალიდან — 2012-01-27. ციტირების თარიღი: 2012-01-17.
7. ↑  დაარქივებული ასლი.  დაარქივებულია ორიგინალიდან — 2016-03-10. ციტირების თარიღი: 2014-04-20.
8. ↑
**ექვთიმე ღვთისკაცი** — რეჟისორ ნიკოლოზ ხომასურიძის ისტორიულ-ბიოგრაფიული ფილმი. პრემიერა გაიმართა 2018 წლის 20 იანვარს. ფილმში მთავარ როლს ასრულებს მსახიობი რეზო ჩხიკვიშვილი.

სიუჟეტი
-------

ყურადღება!  ქვემოთ მოყვანილია სიუჟეტის და/ან დასასრულის დეტალები.
1921 წლის თებერვალში, როდესაც საბჭოთა წითელი არმია შემოიჭრა საქართველოში, მთავრობამ გადაწყვიტა შეეკრიბათ სახაზინო ქონება და სამუზეუმო განძი და გაქცეულიყვნენ საფრანგეთში ემიგრაციაში. მათ სამუზეუმო განძის შეკრება დაავალეს ექვთიმე თაყაიშვილს და მის მცველად დანიშნეს. ფილმის სიუჟეტი ეხება ექვთიმე თაყაიშვილის (მსახიობი - რეზო ჩხიკვიშვილი) ურთულეს ცხოვრებასა და მოღვაწეობას, რომელიც ძირითადად მოიცავს მის მიერ 39 ყუთში განთავსებული საგანძურის დაცვისა და მისი დაბრუნების ისტორიას საფრანგეთში ემიგრაციის პერიოდში 1921-1945 წლებში. ფილმს თან გასდევს ექვთიმესა და მისი ულამაზესი მეუღლისა და თანამებრძოლის ნინო პოლტორაცკაიას (მსახიობი - ანა წერეთელი) სიყვარულის ამბავი. ექვთიმემ ისე დაიცვა ქართული საგანძური მსოფლიოს ცნობილი მუზეუმებისგან, მდიდარი კოლექციონერებისგან, სასამართლო დავების, კრიმინალებისა და ფაშისტებისგან, რომ გაუძლო ყველანაირ ცდუნებას და არასოდეს გადაუხვევია იმ უზენაესი ზნეობრივი პრინციპებისა და სამშობლოს სიყვარულისთვის, რომელიც მარადიულად რჩება ამ სამყაროში.

რესურსები ინტერნეტში
--------------------

* 

* „ექვთიმე ღვთისკაცი" — კინოფილმების ინტერნეტ-მონაცემთა ბაზა (ინგლისური)
**ლოურენს არაბი** (ინგლ. Lawrence of Arabia) — 1962 წლის ბრიტანული ეპიკური ისტორიული ფილმი, რომელიც ეხება თომას ედვარდ ლოურენსის ცხოვრებას. ფილმის რეჟისორია დეივიდ ლინი, ხოლო პროდიუსერი სემ შპიგელი, რომელიც წარდგა თავისი ბრიტანული კომპანია Horizon Pictures-ით. ფილმს დისტრიბუცია გაუწია Columbia Pictures-მა. ფილმის ვარსკვლავი პიტერ ო’ტული თ. ე. ლოურენსის როლშია, ხოლო ალეკ გინესი პრინც ფეისალ I-ის როლში. ფილმში აგრეთვე მონაწილეობენ სხვა ვარსკვლავები: ჯეკ ჰოკინსი, ენტონი ქვინი, ომარ შარიფი, ენტონი კუეილი, კლოდ რეინსი და ართურ კენედი. სცენარი ფილმისთვის დაწერეს რობერტ ბოლტმა და მაიკლ უილსონმა.

ფილმი ბრიტანული წარმოებისაა, დისტრიბუტორია ამერიკა. ასახავს ლოურენსის თავგადასავალს პირველ მსოფლიო ომში, ოსმალეთის იმპერიის ჰიჯაზისა და სირიის პროვინციებში, განსაკუთრებით მის იერიშს აკაბასა და დამასკოზე და მის მონაწილეობას არაბთა ეროვნულ საბჭოშო. მოგვითხრობს ლოურენსის ემოციურ ბრძოლებზე ომში დამახასიათებელ პერსონალურ ძალადობასთან ერთად, საკუთარ იდენტურობასა და მის გაყოფილ თავდადებაზე მშობლიურ ბრიტანეთსა და მის არმიას და არაბეთის უდაბნოს ტომების ახალშეძენილ მეგობრებს შორის. 

ლოურენს არაბი 1963 წლის ოსკარის 35-ე დაჯილდოებაზე ნომინირებული იყო 10 ოსკარზე; გაიმარჯვა 7 კატეგორიაში, მათ შორის: საუკეთესო სურათი და საუკეთესო რეჟისორი. აგრეთვე მოიპოვა ოქროს გლობუსი საუკეთესო დრამისთვის და BAFTA ჯილდო საუკეთესო ფილმისთვის და BAFTA ჯილდო ბრიტანული გამორჩეული ფილმისთვის. მორის ჟარის დრამატული მუსიკა და ფრედი იანგის Super Panavision 70-ზე დაფუძნებულმა ოპერატორულმა სამუშაოებმა აგრეთვე დაიმსახურეს მაღალი შეფასება.

საყოველთაოდაა მიჩნეული როგორც ოდესმე შექმნილი ერთ-ერთი დიდებული და მეტად გავლენიანი ფილმი. 1998 წელს ამერიკის კინოინსტიტუტმა AFI-ის 100 წელი... 100 კინო რეიტინგში ლოურენს არაბი მე-5 ადგილზე განაწესა.

რესურსები ინტერნეტში
--------------------

* 

* „ლოურენს არაბი" — კინოფილმების ინტერნეტ-მონაცემთა ბაზა (ინგლისური)
* „ლოურენს არაბი" — TCM-ის მონაცემთა ბაზაში
* „ლოურენს არაბი" — Box Office Mojo-ზე
* 

* „ლოურენს არაბი" — Rotten Tomatoes
* „ლოურენს არაბი" — Metacritic-ზე
* „ლოურენს არაბი" — ამერიკის კინოინსტიტუტის ფილმების კატალოგი
**ოსტატი ჰაროლდი... და ბიჭები** (ინგლ. Master Harold...and the Boys) — 2010 წლის ამერიკული დრამატული ფილმი, რომელიც დაფუძნებულია ატოლ ფუგარდის ამავე სახელწოდების პიესაზე, ხოლო გადაღებულია რეჟისორ ლონი პრაისის მიერ. ფილმში მონაწილეობენ ფრედი ჰაიმორი და ვინგ რეიმსი.

სიუჟეტი
-------

მოქმედება ვითარდება პორტ-ელიზაბეთში, სამხრეთ აფრიკაში, ადრეულ აპართეიდულ წლებში. ამბავი ჩვიდმეტი წლის ჰალის (ფრედი ჰაიმორი) შესახებაა. ის არის სამხრეთ აფრიკელი თეთრკანიანი ბიჭი, რომელსაც ცუდი ურთიერთობა აქვს საკუთარ ბიოლოგიურ მამასთან. ჰალი დილემის წინაშეა მამამისისა და შემცვლელი მამების, ფერადკანიანი ოფიციანტების, სახელად სემის (ვინგ რეიმსი) და უილის (პატრიკ მოფოკენგი) მოლოდინებისა და შეხედულებების გამო. ახალგაზრდა ჰალი ვალდებულია გაიცინოს მამამისის რასისტულ ხუმრობებზე და შეასრულოს დამამცირებელი სამუშაოები, როგორიცაა ღამის ქოთნების დაცლა. ამისდა მიუხედავად, სემი ჰალის არაერთი დადებითი გამოცდილების შეძენაში ეხმარება. მას შემდეგ, რაც საკუთარმა მამამ დაამცირა, სემი ჰალის ფრანის გაკეთებასა და ფრენაში დაეხმარება, რითაც აჩვენებს, თუ როგორ იამაყოს საკუთარი მიღწევებით.

ერთ დღეს ჰალი იგებს, რომ მისი რეალური მამა, რომელიც მოძალადე და ალკოჰოლიკია, საავადმყოფოში დიდ ხნიანი მუშაობის შემდეგ სახლში ბრუნდება. ამ ამბით აღშფოთებული ჰალი ჯავრს თავის ორ ფერადკანიან მეგობარზე იყრის.

წარმოება
--------

ფილმის გადაღება დაიწყო კეიპტაუნში, სამხრეთ აფრიკაში, 2009 წლის იანვრის შუა ხანებში და გრძელდებოდა ხუთი კვირის განმავლობაში. ორი საერთაშორისო მსახიობისა (ფრედი ჰაიმორი და ვინგ რეიმსი) და ამერიკელი რეჟისორის, ლონი პრაისის გამოკლებით, ეს ფილმი სრულიად სამხრეთ აფრიკულია. ფილმი წარმოებულია Waterfront Post-ის მიერ Spier Films-ის საავტორო უფლებებით. მუსიკა დაწერილია ფილიპ მილერის მიერ.

გამოსვლა
--------

„ოსტატი ჰაროლდი... და ბიჭები" აშშ-ში DVD-სა და Blu-ray-ზე გამოვიდა 2011 წლის 5 ივლისს.

რესურსები ინტერნეტში
--------------------

* 

* ოფიციალური საიტი
* 

* „ოსტატი ჰაროლდი... და ბიჭები" — კინოფილმების ინტერნეტ-მონაცემთა ბაზა (ინგლისური)

სქოლიო
------

1. 1 2  სტიუარდ კემპი (23 იანვარი, 2009 წ.). „ვინგ რეიმსი უერთდება „ოსტატ ჰაროლდს"". Hollywood Reporter/Reuters. ციტირების თარიღი: 2009-04-06. შეამოწმეთ თარიღის პარამეტრი `|date=`-ში (დახმარება)
2. ↑  „ოსტატი ჰაროლდი… და ბიჭების" გადაღებები კეიპტაუნში იწყება. Filmmaker South Africa.  დაარქივებულია ორიგინალიდან — 2016-03-03. ციტირების თარიღი: 2020-08-19.
3. ↑  ოსტატი ჰაროლდი... და ბიჭები. IMDB.com.
4. 1 2  ოსტატი ჰაროლდი... და ბიჭები. Shoreline Entertainment.  დაარქივებულია ორიგინალიდან — 2015-03-04. ციტირების თარიღი: 2020-08-19.
5. ↑  ფუგარდის ფილმის გადაღებები კეიპტაუნში. SCREEN AFRICA.  დაარქივებულია ორიგინალიდან — 2011-10-01. ციტირების თარიღი: 2020-08-19.
6. ↑  ვინგ რეიმსი უერთდება „ოსტატ ჰაროლდს". AllBusiness.com.
**The Rapsody Overture** — სხვადასხვა შემსრულებლის მუსიკალური ალბომი. მასში გაერთიანებულია ორი მუსიკალური ჟანრი - ჰიპ ჰოპი და კლასიკური მუსიკა. 1997 წელს გამოცემული ეს დისკი არის 1990-იანი წლების ერთ-ერთი წარმატებული ალბომი ევროპის ტერიტორიაზე - მისი გამოცემა დაემთხვა ახალ ტენდენციებს თანამედროვე ჰიპ-ჰოპში, როდესაც მუსიკოსები აერთიანებდნენ კლასიკური მუსიკის კომპოზიციებს ჰიპ-ჰოპთან. ალბომზე ჟღერს როგორც ინსტრუმენტული კლასიკური ნაწარმოებების, ასევე საოპერო არიების ქავერ-ვერსიები.

დისკი 1997 წელს გამოსცა ლეიბლმა Mercury Records, დისტრიბუცია კი გაუწია Def Jam Recordings-მა.

ალბომში შეტანილია რეპერ უორენ ჯის „Prince Igor", ქცეული #1 ჰიტ-სინგლად, რომელიც ჩაწერილია მომღერალ სისელის მონაწილეობით. სინამდვილეში მასში გამოყენებულია სტროფები რეპერის კომპოზიციიდან „Reality". ქავერ ვერსიაში ჟღერს არია ალექსანდრე ბოროდინის ოპერიდან „თავადი იგორი".

Xzibit-ის „E Lucean Le Stelle", შეტანილი ამ ალბომში, შეიცავს სემპლს ჯაკომო პუჩინის „E lucevan le stelle"-დან, თუმცა რეპერის ვერსიის სათაურში დაშვებულია მცირე შეცდომა.

სინგლის სახით ასევე გამოიცა „Dear Mallika", რომელსაც LL Cool J ასრულებს. მოგვიანებით გამოიცა ალბომის განსხვავებული ვერსია. მასში შეტანილია „Dear Mallika"-ს განსხვავებული ვარიანტი - „Dear Mallika (D.O.N.S. Alternative Mix)" და „Prince Igor"-ის ალტერნატიული მიქსი „Prince Igor (Ries Class Jazz Extended)".

სიმღერების სია
--------------

| # | სიმღერა | შემსრულებელი | ვოკალი | ავტორი | ხანგრძლივობა |
| --- | --- | --- | --- | --- | --- |
| 1 | Intro |  |  |  | 1:15 |
| 2 | E Lucevan Le Stelle | Xzibit |  | ჯაკომო პუჩინი - E Lucevan Le Stelle | 3:51 |
| 3 | Dear Mallika | LL Cool J | ჰაიკე ტიერიუნგი და ქეითი მაგესტრო | ლეო დელიბი - „ყვავილების დუეტი" | 4:05 |
| 4 | E Lucevan Le Stelle (Reprise) |  |  | პუჩინი (E Lucevan Le Stelle) | 1:45 |
| 5 | Dalilah | ჯოზეფ სიმონსი, ჯგუფიდან Run-DMC | გაბრიელ ფიოდორესკუ | კამილ სენ-სანსი - Mon coeur s'ouvre à ta voix | 4:00 |
| 6 | Prince Igor | უორენ ჯი | სისელი | ალექსანდრე ბოროდინი - ნაწყვეტი ოპერიდან „თავადი იგორი". | 4:20 |
| 7 | Belle Nuit | Mother Superia | ჰაიკე ტიერიუნგი და ქეითი მაგესტრო | ჟაკ ოფენბახი - ბარკაროლა | 3:45 |
| 8 | Präludium | Jay | კრის ველერი (ფორტეპიანო) | იოჰან სებასტიან ბახი - „პრელუდია #1, დო მაჟორი BWV846") | 2:05 |
| 9 | Ach So Fromm | Jay | რობერტ ჯონფრიბო | ფრიდრიხ ფონ ფლოტოვი - ნაწყვეტი ოპერიდან „მართა" | 4:56 |
| 10 | Syrinx | Redman | დიტერ ვოლკერი (გიტარა) | კლოდ დებიუსი - „სირინქსი" | 3:34 |
| 11 | Vissi D'Arte | Onyx | ქეითი მაგესტრო | პუჩინი - „Vissi d'arte" | 4:29 |
| 12 | Schwanensee | Scoota | დიტერ ვოლკერი (გიტარა) | პეტრე ჩაიკოვსკი - „გედების ტბა" | 3:02 |
| 13 | Recondita Armonica | Nikki D | კიმ ჩუნ პარკი | პუჩინი - „Recondita armonia" | 4:26 |
| 14 | Nessun Dorma | Mobb Deep | კიმ ჩუნ პარკი | პუჩინი (Nessun dorma) | 3:32 |

სქოლიო
------

1. ↑
2. ↑
3. ↑

რესურსები ინტერნეტში
--------------------

* ინფორმაცია საიტზე Allmusic
**ნორმალური ხალხი** – ირლანდიელი ავტორის სალი რუნის მიერ, 2018 წელს გამოშვებული რომანი. ნორმალური ხალხი არის რუნის მეორე რომანი, რომელიც გამოიცა თავის მეგობრებთან საუბრის შემდეგ. ის პირველად გამოქვეყნდა Faber & Faber-ის მიერ 2018 წლის 30 აგვისტოს. წიგნი გახდა ბესტსელერი აშშ-ში, მისი გამოშვების პირველი ოთხი თვის განმავლობაში თითქმის 64000 ეგზემპლარი მყარი ყდით გაიყიდა. კრიტიკოსების მიერ აღიარებული და ემის ნომინირებული ამავე სახელწოდების სატელევიზიო ადაპტაცია გავიდა 2020 წლის აპრილიდან BBC Three-სა და Hulu-ზე. არაერთმა გამოცემამ ის 2010-იანი წლების ერთ-ერთ საუკეთესო წიგნად დაასახელა.

მოკლე შინაარსი
--------------

რომანი მოგვითხრობს ამბავს რთულ მეგობრობასა და ურთიერთობას ორ მოზარდს, კონელსა და მარიანს შორის, რომლებიც ორივე სწავლობენ იმავე საშუალო სკოლაში ქალაქ სლაიგოში და, მოგვიანებით, დუბლინის ტრინიტის კოლეჯში (TCD). ის დაყენებულია 2008 წლის შემდგომი ირლანდიის ეკონომიკური ვარდნის დროს, 2011 წლიდან 2015 წლამდე. კონელი პოპულარული, სიმპათიური და უაღრესად ინტელექტუალური საშუალო სკოლის მოსწავლეა, რომელიც ურთიერთობას იწყებს არაპოპულარულ, შეშინებულ, თანაბრად ინტელექტუალ მარიანთან, რომლის დედაც კონელის დედას დამლაგებლად ასაქმებს. კონელი სირცხვილის გამო საიდუმლოდ ინახავს რომანს სკოლის მეგობრებისგან, მაგრამ ზაფხულის შემდეგ მარიანთან ერთად ტრინიტიში დასწრება და შერიგება უწევს. შეძლებული მარიანი უნივერსიტეტში ხდება ლამაზი და პოპულარული, ხოლო კონელი ცხოვრებაში პირველად იბრძვის, რომ სათანადოდ მოერგოს თანატოლებს. ეს ორი ერთმანეთის ცხოვრებას უნივერსიტეტის წლებში ანვითარებს, რაც აძლიერებსმათ შორის კავშირს, რომელიც ამხელს მათ ტრავმებსა და დაუცველობას.

სქოლიო
------

1. ↑  Normal People. ციტირების თარიღი: 5 September 2021
2. ↑  Grady, Constance.  (3 September 2019) The cult of Sally Rooney. ციტირების თარიღი: 13 January 2020
3. ↑  Rooney, Sally (2019), *Normal people A Novel*, New York, ISBN 978-1-9848-4334-0, OCLC 1090829156,. წაკითხვის თარიღი: 7 May 2021
**„ვერონიკას ორმაგი ცხოვრება"** (ფრანგ. La double vie de Véronique, პოლ. Podwójne życie Weroniki) — კშიშტოფ კესლევსკის 1991 წლის დრამა, რომელშიც მთავარ როლს ასრულებს ირენ ჯაკობი. ფილმი, რომელიც იდენტობისა და ადამიანური ინტუიციის თემებს იკვლევს, ორი ქალის შესახებ მოგვითხრობს, ესენი არიან: პოლონელი გუნდის სოპრანო ვერონიკა და მისი ორეული ფრანგი მუსიკის მასწავლებელი ვერონიკა. ეს ქალები ერთმანეთს არ იცნობენ, თუმცა მათ შორის მისტიკური და ემოციური კავშირია დამყარებული, რომლისთვისაც არ არსებობს ენობრივი და გეოგრაფიული ბარიერები. 

„ვერონიკას ორმაგი ცხოვრება" კესლევსკის პირველი ფილმია, რომლის წარმოებაც პოლონეთის ფარგლებს გარეთ შედგა. 1991 წლის კანის კინოფესტივალზე ფილმმა ეკუმენური ჟიურისა და ფიპრესის ჯილდოები მოიპოვა, ხოლო ირენ ჯაკობმა გაიმარჯვა ნომინაციაში საუკეთესო მსახიობი ქალი.

რესურსები ინტერნეტში
--------------------

* 

* „ვერონიკას ორმაგი ცხოვრება" — კინოფილმების ინტერნეტ-მონაცემთა ბაზა (ინგლისური)
* 

* „ვერონიკას ორმაგი ცხოვრება" — Rotten Tomatoes
* „ვერონიკას ორმაგი ცხოვრება" — Allmovie-ზე
* *The Double Life of Veronique: The Forced Choice of Freedom* სლავოი ჟიჟეკი-ს ესე Criterion Collection-ზე
* *The Double Life of Veronique: Through the Looking Glass* ჯონათან რომნის ესე Criterion Collection-ზე

სქოლიო
------

1. ↑  La Double vie de Veronique. Festival de Cannes.  დაარქივებულია ორიგინალიდან — 2014-10-22. ციტირების თარიღი: 2021-05-23.
**აფაგ ბაშირკიზი** (აზერ. Afaq Bəşirqızı; *სრული სახელი* **აფაგ ბაშირის ასული საფაროვა** (აზერ. Afaq Bəşir qızı Səfərova); დ. 15 აგვისტო, 1955, ბაქო, აზერბაიჯანის სსრ) — აზერბაიჯანელი მსახიობი.

ბიოგრაფია
---------

აფაგ ბაშირკიზი დაიბადა 1955 წლის 15 აგვისტოს ბაქოში, ცნობილი აზერბაიჯანელი კომიკოსის, ბაშირ საფაროღლუს ოჯახში. 1974-1979 წლებში სწავლობდა აზერბაიჯანის კულტურისა და ხელოვნების სახელმწიფო უნივერსიტეტის კულტურის ფაკულტეტზე. თავისი კარიერა 1973 წელს, ლენქორანის სახელმწიფო დრამატულ თეატრში დაიწყო და მალე ნიჭიერი მსახიობის რეპუტაცია მოიპოვა. 1975 წელს გადავიდა სუმგაითის დრამატულ თეატრში. ძირითადად კომედიურ ფილმებში მონაწილეობით, აფაგ ბაშირკიზიმ ერთ-ერთ ყველაზე ცნობილ აზერბაიჯანელ კომედიურ მსახიობად დასახელდა. მისი ერთ-ერთი საუკეთესო როლი გახდა სოილუს როლი ფილმში „ბედის ბეჭედი", სადაც ის განასახიერებდა წარუმატებელი პოეტისა და ექვსი შვილის ორსულ დედას.

1989 წელს, მუშაობა დაიწყო აზერბაიჯანის დრამატულ თეატრში და შეასრულა მთავარი როლები ისეთ სპექტაკლებში, როგორიცაა „Subaylarınızdan görəsiniz" (მარტოხელებისგან ნახეთ), „O olmasın, bu olsun" (ის თუ არა, ეს იყოს), „Bankir adaxlı" (ბანკირი შეყვარებული), „Məhəbbət oyunu" (სიყვარულის თამაში), „İtgin gəlin" (დაკარგული პატარძალი), „Məsmə xala dayımdır" (მასმა დეიდა ჩემი ბიძაა) და სხვებში. ასევე ითამაშა ისეთ [[აზერბაიჯანის კინემატოგრაფი|აზერბაიჯანულ ფილმებში, როგორიცაა „Bəxt üzüyü" (ბედის ბეჭედი), „Yaşıl eynəkli Adam" (მწვანე სათვალეებიანი კაცი), „Nekroloq" (ნეკროლოგი).

ამჟამად ბაშირკიზი სამსახიობო ხელოვნებას ასწავლის აზერბაიჯანის კულტურისა და ხელოვნების სახელმწიფო უნივერსიტეტში. 2009 წელს, მან მოსკოვში ბაშირ საფაროღლუს სახელობის თეატრი გახსნა, რაც მამამისის სახელს ატარებს.

აფაგ ბაშირკიზი დაოჯახებულია და ჰყავს ვაჟი.

ჯილდოები
--------

* დამსახურებული მსახიობი, 1989
* სახალხო არტისტი, 1993
* *Qızıl Dərviş* (ოქროს დერვიში), 1993, 2003
* საპრეზიდენტო ჯილდო, 2010
* საუკეთესოების საუკეთესო, 2011

სქოლიო
------

1. 1 2 3  Afaq Bəşirqızı az. Qadin. ციტირების თარიღი: 2019-03-30.
2. ↑  Afaq Bəşirqızı. Aktrisa az. Quba.  დაარქივებულია ორიგინალიდან — August 16, 2011.
3. ↑  Women and Art and Culture English. Azerbaijan Gender Information Center. ციტირების თარიღი: 2019-03-30.
4. 1 2 3  Bu gün Afaq Bəşirqızının doğum günüdür az. Baku Today (2013-08-15).  დაარქივებულია ორიგინალიდან — 2019-03-30. ციტირების თარიღი: 2019-03-30.
5. ↑  President awards art figures დაარქივებული 2012-07-19 საიტზე Archive.isCategory:Webarchive template archiveis links Azeri Press Agency, May 5, 2010
6. ↑  Afaq Bəşirqızı "Yaxşıların yaxşısı" seçildi az. Azadliq (May 3, 2011).  დაარქივებულია ორიგინალიდან — November 20, 2011.
**„კლიმაქსი"** (ფრანგ. *Climax*) — 2018 წლის ფსიქოლოგიური საშინელებათა ფილმი, გასპარ ნოეს მეხუთე სრულმეტრაჟიანი ფილმი, წარმოადგენს საფრანგეთისა და ბელგიის საერთაშორისო თანაწარმოებას. ფილმში მოქმედება 1996 წლის ზამთარში ერთ შენობაში ვითარდება. ოცდაოთხი წევრისაგან შემდგარი მოცაკვავეთა ანსამბლი რეპეტიციის შემდეგ წვეულებას აწყობს. სიუჟეტი დრამატულად იცვლება და მოცეკვავეთა უწყინარი გართობა თანდათან ჯოჯოხეთს ემსგავსება, როცა ისინი აგრესიულად და უკონტროლოდ იწყებენ ქცევას, რისი მიზეზიც სანგრიაში გარეული ელესდი აღმოჩნდება. 

„კლიმაქსი" უჩვეულო წარმოების სტილით გამოირჩევა. მისი იდეის შექმნისა და წარმოებისწინა პერიოდი მხოლოდ ოთხ კვირას მოიცავდა, ხოლო გადაღებები ქრონოლოგიურად 15 დღის განმავლობაში მიმდინარეობდა. მიუხედავად იმისა, რომ რეჟისორს გარკვეული ჩანაფიქრი ჰქონდა, ფილმის უდიდესი ნაწილი არაა წინასწარი დადგმით გადაღებული და მსახიობთა იმპროვიზაციას წარმოადგენს. გადაღება ყოველგვარი სცენარისა თუ წინასწარ დაწერილი დიალოგების გარეშე მიმდინარეობდა და მსახიობებს, როგორც საკუთარი პერსონაჟების, ასევე სიუჟეტის განვითარებაში სრული თავისუფლება ჰქონდათ მინიჭებული. „კლიმაქსის" სამსახიობო შემადგენლობაში თითქმის მხოლოდ პროფესიონალი მოცეკვავეები იყვნენ, რომელთა უმრავლესობას ფილმში მონაწილეობამდე არანაირი სამსახიობო გამოცდილება არ ჰქონდა მიღებული. ფილმი საინტერესო მონტაჟითა და კინემატოგრაფიული საშუალებების გამოყენებით გამოირჩევა. გვხვდება რამდენიმე გრძელი კადრი, რომელთაგან ერთ-ერთი 42 წუთის მანძილზე გრძელდება. 

„კლიმაქსის" პრემიერა 2018 წლის კანის კინოფესტივალზე შედგა. ფილმმა დადებითი შეფასებები დაიმსახურა. კრიტიკოსთა უმრავლესობამ რეჟისურის, კინემატოგრაფიის, მუსიკალური გაფორმების, ქორეოგრაფიისა და მსახიობთა შესრულების მაღალი დონე შეაქო, მიუხედავად ამისა, მათმა ნაწილმა ფილმში გამოყენებული ძალადობა გააკტიკიკა და სიუჟეტური ხაზის განვითარების ნაკლებობა აღნიშნა.

რესურსები ინტერნეტში
--------------------

* ოფიციალური საიტი
* „კლიმაქსი (2018 წლის ფილმი)" — კინოფილმების ინტერნეტ-მონაცემთა ბაზა (ინგლისური)
* „კლიმაქსი (2018 წლის ფილმი)" — Allmovie-ზე

სქოლიო
------

1. ↑  Climax. British Board of Film Classification (2018).
2. ↑  Climax (2018).
3. ↑  Sachs, Ben (2019). „Climax". *Chicago Reader*.
4. ↑  Climax. Box Office Mojo. IMDb.
5. ↑  Climax (2018). The Numbers. Nash Information Services, LLC.